钦定古今图书集成/方舆汇编/边裔典/第060卷 > 北魏
## 钦定古今图书集成/方舆汇编/边裔典/第060卷 > 北魏

大秦国北魏时改名《犁轩》。

按《魏书西域传》，“大秦国，一名黎轩，都安都城，从条支
西渡海，曲一万里，去代三万九千四百里。其海傍出，
犹渤海也，而东西与渤海相望，盖自然之理。地方六
千里，居两海之间。其地平正，人居星布。其王都城分
为五城，各方五里，周六十里。王居中城，城置八臣，以
主四方。而王城亦置八臣，分主四城。若谋国事及四”
方有不决者，则四城之臣集议王所，王自听之，然后
施行。王三年一出，观风化。人言冤枉、诣王诉讼者，当
方之臣，小则让责，大则斥退，令其举贤人以代之。其
人端正长大，衣服车旗，拟仪中国，故外域谓之大秦。
其土宜五谷、桑、麻，人务蚕，田多璆、琳、琅玕、神龟、白马、
朱鬣明珠、夜光璧。东南通交趾，又水道通益州永昌
郡，多出异物。大秦西海水之西有河，河西南流，“河西
有南北山，山西有赤水，西有白玉山，玉山西有西王
母山，玉为堂云。”从安息西界循海曲亦至大秦四万
馀里。于彼国观日月星辰，无异中国云。